Olethrius

Se systematisk inndeling

Olethrius er en slekt av biller som hører til familien trebukker (Cerambycidae).

 Utseende 
Store (30-75 millimeter) og kraftige, mørk rødbrune til brunsvarte trebukker. Hannens kjever er ikke påfallende forstørrede. Pronotums bakhjørner har en skarp tagg. Kroppsformen er litt flat, antennene forholdsvis korte.

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Gruppen er utbredt i Oseania, fra de østre delene av Australia og Ny-Guinea østover til Tonga.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Remphanini Lacordaire, 1869
 Slekten Olethrius Thomson, 1861 - 8 arter
 Olethrius admiralis Olliff, 1889 - Ny-Guinea
 Olethrius cariosicollis (Fairmaire, 1877) - Fiji
 Olethrius carolinensis (Matsushita, 1935) - Mikronesia
 Olethrius glabrus Gressitt, 1956 - Mikronesia
 Olethrius laevipennis Vitali, 2008 - Australia
 Olethrius macrothorax (Montrouzier, 1861) - Ny-Caledonia
 Olethrius scabripennis Thomson, 1865 - Fiji
 Olethrius tyrannus (Thomson, 1860) - vidt utbredt fra Australia til Tonga

 Kilder 
 Liste over artene
 Prionidae of the World - Remphanini

 Eksterne lenker 


Kategori:Prioninae
Kategori:Dyr formelt beskrevet i 1861
Kategori:Dyr formelt beskrevet av James Thomson